section_heading: Bitka
paragraph_text: Selo Zubići su bili najisturenija crta novotravničkog HVO-a koja se u obliku potkovice u dužini od dva kilometra našla okružena muslimanskim snagama s tri strane. Od početka napada Armije RBiH na Novi Travnik 11. lipnja 1993. branitelji Zubića bili su izloženi svakodnevnom napadanju. HVO u Zubićima je svo vrijeme odolijevao napadajima Armije RBiH imajući u vidu da su Zubići osiguravatelj obrane Novog Travnika. Muslimanske snage su, nakon povratka odreda El Mudžahid s uskopljanskog bojišta, odlučile izvesti konačni napad na Zubiće. Mudžahedini su svom silinom 25. listopada 1993. udarili na spojeve crte lijevo prema Rankovićima na Lager (Zubićki put), a desno na spoju prema Rastovcima.